Diari Oficial de la Generalitat Valenciana


Sumari del DOGV 4687, del 09-02-2004 (2004/1013)

Informació pública de la memòria d'indemnitzacions i annex al projecte d'urbanització del programa d'actuació integrada de la unitat d'execució 14-UE-I (B), situada entre l'antiga carretera nacional 340, autopista A-7 i 14-UE-I (A).
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4687

Data del DOGV
:   09-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1013


Organisme emissor
:   Ajuntament de Castelló de la Plana

Tipus de document
:   Anunci

Informació pública de la memòria d'indemnitzacions i annex al projecte d'urbanització del programa d'actuació integrada de la unitat d'execució 14-UE-I (B), situada entre l'antiga carretera nacional 340, autopista A-7 i 14-UE-I (A). [2004/S1013]
  
L'Ajuntament Ple de Castelló de la Plana, en data 18 de desembre de 2003 va adoptar el següent acord:
  
«Vist l'expedient que s'està tramitant per a resoldre els recursos de reposició formulats contra l'aprovació del programa d'actuació integrada de la unitat d'execució 14-UE-I (B) i els següents,
  
Antecedents:
  
1. En data 19 de desembre de 2002, es va aprovar el programa d'actuació integrada per al desenvolupament urbanístic de la unitat d'execució 14-UE-I(B), situada entre l'antiga carretera nacional 340, autopista A-7 i 14-UE-I (A), i s'adjudicà la seua execució a la mercantil Baladres de Benicásim, SA.
  
2. Francisco Granjel Tejedor, en representació de Deriplom SA, Javier Sanchis Yáñez, en representació de Baladres de Benicásim, SA i Daniel Pesudo Campesino, en nom de Concepció Andrés Gozalbo i Germán Andrés Gozalbo, Amparo Martí Martínez i Amparo Andrés Martí, van interposar recursos de reposició contra l'acte referit, per tot això, i
  
Tenint en compte que:
  
I. Els serveis tècnics i jurídics han estudiat els recursos, dels quals es desprén:
  
a) Recurs presentat per Francisco Granjel Tejedor, en representació de Deriplom, SA.
  
L'article 67-1-A) de la Llei Reguladora de l'Activitat Urbanística inclou les indemnitzacions dins de les càrregues d'urbanització que han de retribuir els propietaris a l'urbanitzador.
  
Abans d'aprovar el programa, però una vegada finalitzada la seua exposició al públic, el licitador va aportar una memòria d'indemnitzacions a requeriment dels tècnics municipals, a fi de concretar el seu import i en conseqüència el preu del programa.
  
Amb independència que l'import de les indemnitzacions forma part del compte de liquidació de la reparcel·lació, que haurà d'exposar-se al públic, conforme a les determinacions legalment exigibles, resulta adequat oferir una audiència als interessats prèvia a la reparcel·lació.
  
El recurrent ha presentat una valoració dels elements que no poden conservar-se i han de ser indemnitzats, tals com habitatge i mur de tancament per la quantitat de 195.298,60 e, que s'estudiarà amb el conjunt d'indemnitzacions, després de la seua exposició al públic.
  
b) Recurs presentat per Javier Sanchis Yáñez en representació de Baladres de Benicásim, SA.
  
- Tal com es va indicar en l'acord municipal de 19 de desembre de 2002 i a la vista del que disposa l'article 67.1 A) de la Llei Reguladora de l'Activitat Urbanística, en relació amb l'article 155.1 del Text Refós de la Llei del Sòl de 1992; les despeses de publicacions en premsa i mitjans oficials, legalització d'instal·lacions, aranzels de notari i registrador, assajos i estudi geotècnic, manteniment de jardineria, despeses d'avals i fins i tot els honoraris de redacció de projectes, poden incloure's en el concepte de despeses de gestió de la promoció urbanística que en la proposició econòmica presentada sumen 34.220.356 PTA (282.776,20 e).
  
D'altra banda, les despeses generals d'empresa, equivalents al 13% de l'obra urbanitzadora, formen una partida i despesa independent de les despeses de promoció referits, tal com es desprén del projecte d'urbanització presentat.
  
Finalment, cal indicar que la quantitat de 14.497.387 PTA (203.502,80 e), que l'urbanitzador pretén cobrar com a despeses de gestió o estructura d'empresa, a més de les quantitats abans indicades, mai han sigut provats i s'estimen redundants.
  
- Tal com figura en l'acord d'adjudicació del programa, existeix en la relació de conceptes que configuren les càrregues d'urbanització una partida de 53.974.165 PTA (271.337,07 e), que denomina despeses de gestió. L'interessat no pot provar cap de les seues afirmacions, atés que en aquest moment no es coneix si els propietaris retribuiran l'urbanitzador en terrenys o en metàl·lic i l'urbanitzador aplica tals despeses a qualsevol forma de retribució.
  
- Encara que la retribució a l'urbanitzador conforme a l'article 67 de la Llei Reguladora de l'Activitat Urbanística, comprén totes les despeses que aquest realitza per a executar l'actuació urbanística, també és cert que d'acord amb l'article 71.3 de la mateixa Llei el propietari disconforme amb la proporció de terrenys que li corresponga cedir com a retribució, podrà sol·licitar el seu pagament en metàl·lic. La sol·licitud s'acompanyarà de garantia i la quota a liquidar serà la del pressupost de càrregues incrementada en un percentatge igual a la que l'urbanitzador preste com a garantia, que en aquest cas és del 7%, per la qual cosa s'admet aquest apartat del recurs i en conseqüència possibilitar el recàrrec indicat en els supòsits previstos legalment.
  
- Les deficiències observades pels tècnics municipals que hauran d'incorporar-se al projecte d'urbanització no són susceptibles de retaxació al no donar-se els requisits que exigeix l'article 67.3 de la Llei Reguladora de l'Activitat Urbanística.
  
Finalment, cal indicar que a l'empara de l'article 47.6 de la Llei Reguladora de l'Activitat Urbanística, l'adjudicatari pot renunciar a l'adjudicació de no trobar-se conforme amb les seues condicions, per la qual cosa es desestima aquest apartat del recurs presentat.
  
c) Recurs presentat per Daniel Pesudo Campesino en nom de Concepció Andrés Gozalbo i de Germán Andrés Gozalbo, Amparo Martí Martínez i Amparo Andrés Martí.
  
- Els terrenys inclosos en l'àmbit de la 14-UE-I es van classificar com a urbans en el Pla General de 1984 i els documents de la revisió del pla aprovats al març de 2000 els van atorgar la mateixa classificació; per la qual cosa no resulta procedent plantejar la problemàtica de la classificació del sòl en l'actualitat quan va ser el Pla General qui la va atorgar.
  
- Perquè una parcel·la tinga la consideració de solar ha de trobar-se dotada dels serveis previstos en l'article 6 de la Llei Reguladora de l'Activitat Urbanística. De l'informe emés pels serveis tècnics es desprén que el grau d'urbanització és notòriament insuficient, tal com s'aprecia en el reportatge fotogràfic que acompanya al dit informe; la mateixa conclusió s'extrau de l'anàlisi del projecte d'urbanització, per la qual cosa les parcel·les dels al·legants no són solars ni poden excloure's de l'actuació integrada, a l'empara de l'article 10 del Reglament de Planejament.
  
- En relació a les edificacions existents, la Disposició Transitòria cinquena del Text Refós de la Llei del Sòl de 1992, estableix que les edificacions existents a l'entrada en vigor de la Llei 8/1990, de 25 de juliol, realitzades de conformitat amb l'ordenació urbanística aplicable o respecte de què no procedisca dictar mesures de restabliment de la legalitat urbanística, s'entendran incorporades al patrimoni del seu titular. Es tracta d'un tema propi de la reparcel·lació, per la qual cosa no resulta adequat el seu plantejament en aquest moment.
  
- En relació a la superfície de parcel·la no edificada, ha de quedar sotmesa al règim de drets i deures legalment previst per al sòl urbà previst en l'article 14.2 de la Llei del Règim del Sòl i Valoracions 6/1998, de 13 d'abril, ja que en cas contrari es produirien desigualtats a l'hora de distribuir els costos d'urbanització i l'edificabilitat del pla.
  
- Segons el que disposa l'article 67.1 de la Llei Reguladora de l'Activitat Urbanística en relació amb el 166.1.d) del Text Refós de la Llei del Sòl de 1992, les obres d'urbanització que resulten útils per a l'execució del nou Pla, seran considerades obres d'urbanització a càrrec del projecte, satisfent-se el seu import en titular del terreny sobre el qual s'hagueren efectuat, per la qual cosa procedeix desestimar aquest recurs en tots els seus extrems.
  
II. L'article 116.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, determina que els actes administratius que posen fi a la via administrativa podran ser recorreguts potestativament en reposició davant del mateix òrgan que els haguera dictat i l'article 117.1 de la mateixa norma prevé que el termini per a la seua interposició serà d'un mes, si l'acte és exprés.
  
Per tot això, vist l'informe de l'arquitecte municipal, cap de l'Oficina del Pla General, de la cap de la Secció de Coordinació i Gestió Administrativa d'Urbanisme i els preceptes mencionats, a proposta de la Comissió Informativa d'Urbanisme i Obres, s'acorda:
  
1) Estimar parcialment el recurs presentat per Francisco Granjel Tejedor, en representació de Deriplom, SA i el presentat per Javier Sanchis Yáñez, en representació de Baladres de Benicásim, SA i desestimar el recurs presentat per Daniel Pesudo Campesino, en nom de Concepció Andrés Gozalbo i de Germán Andrés Gozalbo, Amparo Martí Martínez i Amparo Andrés Martí pels motius abans exposats.
  
2) Exposar al públic la memòria d'indemnitzacions i projecte d'urbanització presentats per l'urbanitzador que forma part del programa d'actuació integrada perquè en el termini de 20 dies puguen formular-hi al·legacions els interessats.
  
3) Notificar aquest acord als interessats.»
  
La qual cosa es fa pública per al general coneixement i s'adverteix que en el termini de 20 dies des de la publicació d'aquest anunci, podran realitzar les al·legacions que consideren convenients sobre la memòria d'indemnitzacions i l'annex al projecte d'urbanització del programa d'actuació integrada de la unitat d'execució 14-UE-I (B).
  
Així mateix, quant al resta del que disposa aquest acord podran interposar recurs contenciós administratiu, a partir del dia següent a la publicació del present anunci, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos (articles 52 de la Llei 7/1985, de 2 d'abril, Reguladora de les Bases de Règim Local, modificada per Llei 11/1999 i 10, 45 i 46 de la Llei 29/1998, de 13 de juliol, Reguladora de la Jurisdicció Contenciós Administratiu).